# Panam (lidn)

**Panam
Ciudad de Panamá**|  **Lidnanznam**  |  **Flag**  |
| Valdkund
  | Panam |
| Eläjiden lugu (2023)
  | 1,086,990 ristitud |
| Pind
 | 86,6 km² |
|  |
| Pämez'
  | Hose Luis Fabrega (heinku 2019—, *José Luis Fábrega*) |
| Telefonkod
 | +507−2xx-xxxx |
| Aigvö
 | UTC−5 |

 *Sil sanal voib olda toižid znamoičendoid; miše nähta niid, tulgat tänna.*

Panam-lidnan keskuzpalan kart (2015)
**Panam** (isp.: *Ciudad de Panamá* [sjuˈða(ð) ðe panaˈma]) om Panaman Tazovaldkundan pälidn da kaikiš suremb lidn. Se om Panaman agjan administrativižeks keskuseks da palaks mugažo.

## Istorii

Eländpunktan aluz om pandud vn 1519 25. päiväl elokud kuti *Nuestra Sen'jora de la Asunsjon de Panam*-baz (isp.: *Nuestra Señora de la Asunción de Panamá*) vedamha kuldad da hobedad Peruspäi Ispanijha. Vanh lidn (isp.: *Panama la Vieja* «Panama la Vjeha») oli muretud Genri Morgan-piratan joukul i paloi vl 1611, jändused oma kaičenus seičemes kilometras pohjoižpäivnouzmha udes lidnaspäi (vspäi 1613). 1940−1970-nzil vozil AÜV:oiden saubaližed sodameribazad sijazisoiš lidnan territorijal.

Panam-lidn šingotase rahvahidenkeskeižel finansižel rajonal, merikanalal i meriportal, sirdanuzil penziimehil da turizmal. Valdkundan opendusen päkeskuz ispanijan i anglijan kelil, AÜV:oiden nellän universitetan filialad oma avaitud Panamas.

## Geografijan andmused

Lidn sijadase Panaman lahten randal, Panaman kanalan tün'valdmerižen agjan päivnouzmaižel randal tobjimalaz, 0..700 m korktusil, kaks' metrad ü.m.t. keskmäižel korktusel.

Klimat om subekvatorialine neps, vai tropižen savannan mussonižen klimatan röunal. Sä om pil'vekaz päiči kuivas sezonas. Kun keskmäine lämuz vajehtub +27,0..+28,9 C° röunoiš vodes läbi. Paneb sadegid 1907 mm vodes, enamba semendkus-kezakus (225..235 mm kus) i sügüz'kus-kül'mkus (252..331 mm kus), kuiv sezon oleskeleb vilukus-keväz'kus (52 mm pordos).

## Tobmuz

Panaman ümbrikon korregimento:d (2009)
Lidnan pämez' om Panaman ümbrikon pämez' (isp.: *Alcalde Mayor del Distrito de Panamá*, vai *Alcalde de la Ciudad de Panamá*, lühüdaks *Alcalde de Panamá*). Edeline lidnan pämez' om Hose Isabel' Blandon Figeroa (*José Isabel Blandón Figueroa*, heinku 2014 — kezaku 2019).

## Eläjad

Vl 2011 lidnan eläjiden lugu oli 813 097 ristitud, vl 2013 — 880 691 ristitud. Kaik 1,5 mln eläjid om ezilidnoidenke 2081 km² pindal (Panaman ümbrik i San Migelito-ümbrik, 2019, vl 2013 oli 1,3 mln), valdkundan koumandez.

## Transport

Avtobusad, ehtatimed da taksid oma kundaližeks transportaks lidnas. Vspäi 2014 metropoliten radab, kaks' jonod oma vspäi 2019 (32 stancijad, 39,8 km raudted), koumanz' jono om sauvomižes.

Rahvahidenkeskeine civiline *Tokumen*-lendimport (isp.: *Tocumen*, *PTY / MPTO*) sijadase 30 km pohjoižpäivnouzmha Panam-lidnan keskuzpalaspäi ühtennimižes lidnas. Tehtas reisid Suviamerikan da Pohjoižamerikan maidme tobjimalaz.

## Galerei

* Istorine rajon (2007)
* Lidnan finansine rajon vl 2016
* Suvikoridoran merisild vl 2005

## Homaičendad

## Irdkosketused

* Panaman municipijan tobmuden sait (*mupa.gob.pa*). (isp.)

|  |  |  |
| --- | --- | --- |
|  | **Pohjoižamerikan pälidnad** |  |
| Baster | Bel'mopan | Bridžtaun | Gvatemal-lidn | Havan | Kastri | Kingstaun | Kingston | Managua | Mehiko | Nassau | Ottav | Panam-lidn | Port-o-Prens | Port of Spein | | Rozo | San Hose | San Sal'vador | Santo Domingo | Sent Džons | Sent Džordžes | Tegusigal'p | Vašington |
|  |